Але ж, на вялікі жаль, у сакавіку 1965 года па запрашэнню сваякоў наша сям’я пераехала ў Казахстан, дзе я скончыў сярэднюю школу, год працаваў баяністам у сельскім клубе, у дзіцячым садзе. Потым паступіў у Цалінаградскі дзяржаўны педінстытут на фізіка-матэматычны факультэт. На музычны факультэт мяне не прынялі — не было музычнай адукацыі, я — самавучка. Але ж з баянам і гітарай развітвацца не было і думкі. Сярод студэнтаў таленавітых было шмат, мы стварылі сваю мастацкую самадзейнасць, таксама “вандравалі” па аулам, раёнам.